সৌদি ভিশন ২০৩০
সৌদি ভিশন ২০৩০ (আরবি: رؤية السعودية ٢٠٣٠ রুয়াহ আল-সুদিয়াহ) হল একটি কৌশলগত কাঠামো। এটি তেলের উপর সৌদি আরবের নির্ভরতা কমাতে সাহায্য করবে। অর্থনীতিতে বৈচিত্র্য আনতে এবং স্বাস্থ্য, শিক্ষা, অবকাঠামো, বিনোদন ও পর্যটনের মতো জনসেবা খাতের উন্নয়ন করবে। মূল লক্ষ্যগুলির মধ্যে রয়েছে, অর্থনৈতিক ও বিনিয়োগ কার্যক্রমকে শক্তিশালী করা। তেল বহির্ভূত আন্তর্জাতিক বাণিজ্য বৃদ্ধি করা। রাজ্যের সুন্দর ও ধর্মনিরপেক্ষ ভাবমূর্তি উন্নীত করা। এটি সামরিক বাহিনীতে সরকারী ব্যয় বৃদ্ধির পাশাপাশি সরঞ্জাম এবং গোলাবারুদ তৈরি করবে। ২৫ এপ্রিল ২০১৬-এ ক্রাউন প্রিন্স মোহাম্মদ বিন সালমান প্রথম বিবরণ ঘোষণা করেছিলেন। মন্ত্রী পরিষদ অর্থনৈতিক ও উন্নয়ন বিষয়ক পরিষদ (সিইডিএ) কে "সৌদি আরবের রূপকল্প ২০৩০" বাস্তবায়নের জন্য গুরুত্বপূর্ণ প্রক্রিয়া এবং ব্যবস্থা চিহ্নিতকরণ ও পর্যবেক্ষণের দায়িত্ব দিয়েছে। ২০২১ সালে, দ্য গার্ডিয়ান লিখেছিল সৌদি আরব তার অর্থনীতিকে বৈচিত্র্যময় করার প্রতিশ্রুতি সত্ত্বেও, সরকার এখনও তার বাজেটের জন্য তেল রপ্তানির উপর ৭৫% নির্ভরশীল।